Zostera marina

Zostera marina adalah suatu jenis rumput laut yang hidup di pesisiran lautan sepanjang Hemisfera Utara dari kawasan subtropika hingga subpolar Amerika Utara dan Eurasia; ia tanaman laut paling luas merebak di hemisfera ini. Ia boleh hidup secara bermusim mahupun sepanjang tahun.

Taburan dan habitat 
Ia tinggal di perairan lautan yang lebih sejuk di Atlantik Utara dan Pasifik Utara, dan di bahagian selatan yang lebih panas di kawasannya, ia mati ketika musim panas.  Ia tumbuh di kawasan Artik mampu bertahan selama beberapa bulan dilitupi ais setiap tahun. Ia dapat ditemui di teluk, lagun, muara, di pantai dan seberapa habitat pesisir lain.

Tumbuhan ini memainkan peranan penting dalam banyak ekosistem pesisir banyak kawasan yang turut didiami banyak spesies lain: ebagai contoh, ia menyediakan tempat lindungan untuk telur ikan hering Pasifik (Clupea pallasii) serta anak muda ikan kod Atlantik (Gadus morhua).  Kerang biru (Mytilus edulis) cenderung melekat pada daun-daun rumput ini. Alga endofit perforans Entocladia turut bergantung kepada tumbuhan ini.

Botani 
Tumbuhan ini jenis pembuluh berbunga yang tumbuh dari rizom menghasilkan batang panjang dengan daun hijau nipis seakan rambut berukuran hingga selebar 1.2 sm dan boleh mencapai panjang lebih dari 1.0 m. Rizom ini mencengkam pada substrat berpasir atau berlumpur dan daunnya menangkap serpihan partikulat di dalam air yang kemudian berkumpul di sekitar dasar tanaman, membangun lapisan atas dasar laut.

Tumbuhan ini mempunyai dua-dua bunga jantan dan betina diasingkan dalam gugusan berbeza; perbungaan ia diukur sekitar 10 sm.

Kegunaan 
Rumput ini telah lama digunakan sebagai bahan membuat atap rumah di beberapa kawasan.  Ia telah digunakan sebagai baja dan dedak lembu di Norway selama berabad-abad.  Ia juga telah dikeringkan dan digunakan sebagai pemadat untuk tilam dan perabot.

Masyarakat pemburu kumpul Seri di timur laut Mexico memanggang dan mengisar biji-biji rumput ini sebagai suatu bahan makanan. Terdapat juga usaha memanfaatkan rumput yang tumbuh di Teluk Cadiz, Sepanyol sebagai suatu bahan yang diibaratkan sebagai "padi laut" yang bebas gluten dan tinggi serat.

Rujukan

Pautan luar
 Profil tumbuhan di IUCN
 Profil tumbuhan  di USDA
 Galeri gambar tumbuhan ini di Universiti Berkeley
Biota di Lautan Pasifik
Biota di Lautan Atlantik